**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**«\_\_\_\_\_\_\_» 2021 թվական N \_\_\_\_Ա**

**ՊԵՏԱԿԱՆ ԳՈՒՅՔՆ ՕՏԱՐԵԼՈՒ ՄԱՍԻՆ**

Հիմք ընդունելով «Պետական գույքի կառավարման մասին» Հայաստանի Հան­րա­պետության օրենքի 22-րդ հոդվածը և Հայաստանի Հանրապետության կառավա­րու­թյան 2021 թվականի ապրիլի 15-ի N587-Ն որոշմամբ հաստատված կարգի դրույթները՝ Հայաստանի Հանրապետության կառավարությունը ***ո ր ո շ ու մ է.***

1.Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեին ամրացված՝ պետական սեփականություն հանդիսացող Երևան քաղաքի Նորք-Մարաշ, Նորքի այգիներ փողոց 180 հասցեում գտնվող 2018.12 քառ. մետր մակերեսով շենք-շինությունները (այսուհետ՝ Գույք) և դրա օգտագործման և սպասարկման համար հատկացված 1.84871 հեկտար մակերեսով հողամասն օտարել դասական աճուրդով:

 2. Սահմանել՝

1) Հայաստանի Հանրապետության կառավարության 1998 թվականի մարտի 27-ի թիվ 209 որոշմամբ սահմանված կարգով 2021 թվականի փետրվարի 10-ի դրությամբ գույքի գնահատված արժեքը՝ 331 236 913 ՀՀ դրամ.

2) աճուրդով օտարման ենթակա գույքի մեկնարկային գինը՝ գնահատված արժեքի 100 տոկոսի չափով՝ 331 236 913 ՀՀ դրամ.

3) որ աճուրդի հաղթողը (այսուհետ` Գնորդ) պարտավոր է նաև վճարել գույքի զբաղեցրած, օգտագործման ու սպասարկման համար հատկացված 1.84871 հեկտար մակերեսով հողամասի կադաստրային արժեքը` 1 089 038 087 ՀՀ դրամ,

4) աճուրդին մասնակցելու նախավճարը՝ գույքի մեկնարկային գնի 5 տոկոսի չափով: Գնորդի կողմից մուծված նախավճարը ներառվում է առա­ջարկվող գնի մեջ:

3. Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի նախագահին՝

1) աճուրդը կազմակերպել և անցկացնել սույն որոշումն ուժի մեջ մտնելուց հետո մեկամսյա ժամկետում՝ Հայաստանի Հանրապետության օրենսդրությամբ սահմանված կարգով.

2) աճուրդի անցկացման օրվանից առնվազն 15 օր առաջ Հայաստանի Հանրապետության տարածքային կառավարման և ենթակառուցվածքների նախարարության Պետական գույքի կառավարման կոմիտեի պաշտոնական և [www.azdarar.am](http://www.azdarar.am) կայքերում տեղադրել ընդհանուր տեղեկություններ գույքի, աճուրդի անցկացման պայմանների մասին,

3) աճուրդի մասին հրապարակային ծանուցման մեջ նախատեսել, որ գնորդը վճարումները կատարում է աճուրդի արձանագրությունը ստորագրելու օրվանից՝ մեկամսյա ժամկետում։

4) Գնորդի կողմից առաջարկված գնի, հողամասի կադաստրային արժեքի, ինչպես նաև գույքի արժեքի որոշման համար նախատեսված 248 174 ՀՀ դրամ գումարի արժեքի (ներառյալ ավելացված արժեքի հարկը) վճարումից հետո երկամսյա ժամկետում գնորդի հետ կնքել օտարման պայմանագիր՝ դրանում նախատեսելով, որ գնորդը պարտավորվում է իր միջոցների հաշվին վճարել պայմանագրի նոտարական վարերացման, ինչպես նաև պայմանագրից բխող գույքային իրավունքների պետական գրանցման համար օրենքով սահմանված գումարներն ու տուրքերը:

4. Գնորդի կողմից սահմանված ժամկետում վճարումները չկատարելու դեպքում՝ մուծված նախավճարը չի վերադարձվում, աճուրդը համարվում է չկայացած, և լոտը վաճառելու նպատակով կազմակերպվում է նոր աճուրդ՝ նույն պայմաններով։

 5. Գնորդը պարտավոր է վճարումները կատարել Հայաստանի Հանրապետության արժույթով` գույքի վաճառքի գնի 70 տոկոսն ուղղելով Հայաստանի Հանրապետության պետական բյուջե, 30 տոկոսը՝ համապատասխան համայնքի ֆոնդային բյուջե՝ ըստ գույքի գտնվելու վայրի, իսկ հողամասի կադաստրային արժեքը վճարել «Շենքերի և շինու­թյուն­ների օտարման գործընթացում պե­տա­կան սեփա­կանություն հանդիսացող հողերի օտա­րումից մուտքեր» գանձապետական հաշվին:

**ՀԻՄՆԱՎՈՐՈՒՄ**

 **ՊԵՏԱԿԱՆ ԳՈՒՅՔՆ ՕՏԱՐԵԼՈՒ ՄԱՍԻՆ**

**ՀՀ կառավարության որոշման նախագծի**

Ներկայացված նախագծով առաջարկվում է ՀՀ ՏԿԵ նախարարության պետական գույքի կառավարման կոմիտեին ամրացված պետական սեփականություն հանդիսացող Երևան քաղաքի Նորք-Մարաշ, Նորքի այգիներ փողոց 180 հասցեում գտնվող 2018.12 քառ. մետր մակերեսով շենք-շինությունները (այսուհետ՝ Գույք) և դրա օգտագործման և սպասարկման համար հատկացված 1.84871 հեկտար մակերեսով հողամասն օտարել աճուրդով:

Օտարման առաջարկվող գույքը Պետական գույքի կառավարման կոմիտեին է հանձնվել 2002 թվականին, գույքն իրենից ներկայացնում է առողջապահական բժշկական կենտրոնի շենք-շինություններ և հողամաս որևէ շահագործման հանձնված չէ։

ՀՀ կառավարության 2020 թվականի հունիսի 25-ի թիվ 1078-Ա որոշման համաձայն Երևան քաղաքի Նորք-Մարաշ, Նորքի այգիներ փողոց 180 հասցեում գտնվող 2018.12 քառ. մետր մակերեսով շենք-շինությունները և դրա օգտագործման և սպասարկման համար հատկացված 1.84871 հեկտար մակերեսով հողամասը գնահատված արժեքի 100% ներկայացվել է օտարման մրցույթով, սակայն մրցույթը համարվել է չկայացած՝ ներկայացված մեկ հայտը մրցույթի անցկացման պայմաններին չհամապատասխանելու պատճառով։

Նախագծով նախատեսվում է Երևան քաղաքի Նորք-Մարաշ Նորքի այգիներ փողոց հասցեում գտնվող 2018.12 քառ. մետր մակերեսով շենք-շինությունները (այսուհետ՝ Գույք) և դրա օգտագործման և սպասարկման համար հատկացված 1.84871 հեկտար մակերեսով հողամասն օտարել աճուրդով՝ օտարման ենթակա գույքի նվազագույն գինը սահմանելով գնահատված արժեքի 100 տոկոսի չափով՝ 331 236 913 ՀՀ դրամ։

Նախագծի ընդունումն այլ իրավական ակտերում փոփոխություններ և լրացումներ կատարելու անհրաժեշտություն չի առաջացնում:

Նախագծի ընդունման արդյունքում նախատեսվում է Հայաստանի Հանրապետության պետական բյուջեում ապահովել էական մուտքեր:

**ԱՄՓՈՓԱԹԵՐԹ**

**ՊԵՏԱԿԱՆ ԳՈՒՅՔՆ ՕՏԱՐԵԼՈՒ ՄԱՍԻՆ ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. ՀՀ տարածքային կառավարման և ենթակառուցվածքների նախարարություն | 18.03.21թ. |
| N ՍՊ/21.1/6541-2021 |
| Սահմանված կարգով ընթացք տալ։ |   |
|  2. ՀՀ ֆինանսների նախարարություն | 25.03.21թ. |
| N 01/11-1/4301-2021 |
| Դիտողություններ և առաջարկություններ չունի։ |   |
|  3. Կադաստրի կոմիտե | 17.03.21թ. |
| N ՍԹ/1708-2021 |
| Դիտողություններ և առաջարկություններ չունի։ |  |
|  4. ՀՀ արդարադատության նախարարություն | 01.04.21թ. |
| N //7940-2021 |
| Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետում ամրագրված կարգավորման համաձայն՝ Նախագծերը նախապես կարծիքի են ուղարկվում **շահագրգիռ մարմիններին** նախագիծը ներկայացնողի կողմից: Ոչ նորմատիվ բնույթի նախագծերը կարծիքի են ուղարկվում նաև **արդարադատության նախարարություն**, բացառությամբ օրենքի կիրարկումն ապահովող միջոցառումների մասին, աշխատանքային խմբերի (հանձնաժողովների, հանձնախմբերի) մասին, **գույք հետ վերցնելու կամ ամրացնելու մասին նախագծերի**: Վերոգրյալ իրավակարգավորման բովանդակությունից պարզ է դառնում, որ այն պարագայում, երբ ներկայացված ոչ նորմատիվ բնույթի նախագծերը վերաբերեն գույք հետ վերցնելուն, ամրացնելուն կամ գույքի հետ կապված այլ հարաբերությունները կարգավորելուն և նախագծի շրջանակներում ՀՀ արդարադատության նախարարությունը շահագրգիռ մարմին չի հանդիսանալու, ապա Նախագծի վերաբերյալ կարծիք չի տրամադրվելու:Տվյալ պարագայում նկատի ունենալով այն հանգամանքը, որ ներկայացված Նախագծի պարագայում ՀՀ արդարադատության նախարարությունը շահագրգիռ մարմին չի հանդիսանում և միևնույն ժամանակ ղեկավարվելով Հայաստանի Հանրապետության կառավարության 2021 թվականի փետրվարի 25-ի թիվ 252-Լ որոշմամբ հաստատված աշխատակարգի 15-րդ կետի պահանջներով՝ հարկ ենք համարում նշել, որ ներկայացված «Պետական գույքն օտարելու մասին» Հայաստանի Հանրապետության կառավարության որոշման նախագծի վերաբերյալ ՀՀ արդարադատության նախարարության կողմից կարծիք չի ներկայացվելու: | Ընդունվել է ի գիտություն։ |